Insula Howland
Insula Howland est deserta insula coralliorum aliquantulum ad septentriones aequatoris in medio Oceano Pacifico circa 3100 chiliometra (1700 milia nautica) ad meridio-occidentem urbis Honolulu sita. Insula paene in medio itinere inter Havaios et Australiam iacet, territorium inconstitutum? inconditumque Civitatum Foederatarum. Quod ad geographiam spectat, id est pars Insularum Phoenicis. In usum statisticum, Howland habetur una ex Insulis Longinquis Minoribus Civitatum Foederatarum. Insula fortasse est notissima ut terra quam Amalia Earhart numquam attigit.